BOSNA I HERCEGOVINA
REPUBLIKA SREPSKA
OKRUŽNI PRIVREDNI SUD 
U ISTOČNOM SARAJEVU 
Broj: 61 0 Ip 008279 15 Ip
Istočno Sarajevo, 29.08.2024. godine 


		Okružni privredni sud u Istočnom Sarajevu, sudija Lila Mioković, u izvršnom predmetu tražiocaa izvršenja JP „Robne rezerve Republike  Srpske“ a.d. - u stečaju Banja Luka, ulica Nikole Pašića broj 46. zastupan  po  stečajnom upravniku Dosti Baraković iz Gradiške, a ovi po punomoćniku Šavija B. Mirku, advokatu iz Gradiške, protiv izvršenika Klaonica i Prerada Mesa a.d. Sokolac, ul. Milana Šarca br. 12, radi izvršenja, v.s. 141.367,18 KM, van ročišta donio je dama 29.08.2024. godine slijedeći:

Z A K L J U Č A K
- o prodaji nepokretnosti izvršenika -

I

Utvrđuje se na temelju procjene sudskog vještaka građevinske struke Elez Olivere iz Foče da tržišna vrijednost nekretnina izvršenika i to: k.č. br. 1335/1 „KLAONICA“ pomoćna zgrada u privredi površine 15 m², poslovna zgrada u privredi površine 103 m², poslovna zgrada u privredi površine 222 m², pomoćna zgrada u privredi površine 101 m², pomoćna zgrada u privredi površine 93 m², pomoćna zgrada u privredi površine 166 m², pomoćna zgrada u privredi površine 13 m², zemljište uz privrednu zgradu u površini od 7.011 m², sve ukupne površine 7.724 m², upisano na imenu izvršenika 1/1, na kojoj je izgrađen objekat, vlasništvo izvršenika sa dijelom 1/1, u ulici Milana Šarca bb, Sokolac, a sve upisano u List nepokretnosti br. 855/0 k.o. Sokolac“ (stari premjer), list nepokretnosti 788 k.o. Sokolac (novi premjer)

ukupno iznosi 240.100,00 KM.


II

	Određuje se prvo ročište za prodaju nekretnina izvršenika:

za dan PONEDELJAK 30.09.2024. godine u 11:00 sati.

Ročište za prodaju nekretnina će se održati u zgradi Okružnog privrednog suda u Istočnom Sarajevu, ulica Vojvode Radomira Putnika bb, sudnica broj 11, putem usmenog i javnog nadmetanja.

III
		
	Na nekretninama navedenim u ovom zaključku su uspisane služnosti i/ili stvarni tereti u korist Uprave za indirektno oporezivanje BiH.

	
IV

	
Na prvom ročištu za javno nadmetanje nekretnine se ne mogu prodati, ispod jedne polovine (1/2) utvrđene vrijednosti.

V

	U javnom nadmetanju kao kupci mogu učestvovati samo lica koja su prethodno dala obezbjeđenje u iznosu od 1/10 utvrđene vrijednosti nekretnine, ali ne više od 10.000,00 KM, uz napomenu da tražilac izvršenja na čiji prijedlog je određeno izvršenje i nosioci prava upisanih u zemljišnoj knjizi koja prestaju prodajom nekretnine nisu dužni položiti obezbjeđenje, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nekretnine, taj iznos mogao namiriti iz kupovne cijene.

	Iznos obezbjeđenja se uplaćuje na žiro račun – Jedinstveni račun trezora- Depozitni račun Okružnih privrednih sudova broj 562-099-8130146092 na sljedeći način:
Prvo se unosi naziv uplatioca: Stranka mora da piše naziv firme koja je u postupku, a ne ime i prezime uplatioca;
Svrha uplate: Broj predmeta po kojem se vrši uplata (stranka mora pisati puni broj predmeta za koji vrši uplatu)
Identifikacioni broj: JIB broj preduzeća koji vrši uplatu
Vrsta prihoda: 223171
Šifra opštine: 085
Budžetska organizacija 1088001
Poziv na broj predmeta po kojem se vrši uplata
Porezni period-datum uplate

	Dokaz o uplaćenom obezbjeđenju (jedan primjerak uplatnice) mora biti dostavljen sudu najkasnije prije početka ročišta za prodaju.

	Ponuđačima čija ponuda nije prihvaćena, izuzev za tri najbolja ponuđača, vratiće se obezbjeđenje odmah nakon zaključenja javnog nadmetanja.

VI
		
	Ponuđač sa najvišom ponudom dužan je položiti cijenu umanjenu za položeno obezbjeđenje u roku od trideset (30) dana od dana prodaje, bez obzira na to da li se cijena isplaćuje odjednom ili u ratama. 
		
VII

	Ukoliko ponuđač s najvišom ponudom ne uplati prodajnu cijenu u predviđenom roku, sud će zaključkom proglasiti prodaju tom ponuđaču nevažećom i novim zaključkom odrediti da je nekretnina prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

	U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište koje treba da se održi u skladu sa odredbama članova od 84. do 90. Zakona o izvršnom postupku.

VIII

	Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. 

	Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nekretnine. Ova pravila se shodno primjenjuju i u slučaju odustanka trećeg ponuđača.

IX

	Troškovi održavanja narednog ročišta pokrivaju se srazmjerno iz obezbjeđenja ponuđača kojima je nekretnina prodana, a koji prodajnu cijenu nisu uplatili u određenom roku.

	Preostali iznos će se vratiti ponuđačima.

X

	Kada je sudu uplaćena ukupna cijena imovine, položeno obezbjeđenje preostalih ponuđača vraća se u roku od tri (3) dana nakon uplate cijene sudu.

	Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

XI
		
	Kupac snosi troškove poreza i taksi u vezi sa prodajom.

	Ovaj zaključak će se objaviti na Oglasnoj tabli suda, a stranke su ovlaštene zaključak o svom trošku objaviti i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nekretnina. 

	Zaključak o prodaji dostavlja se strankama, licima koja imaju prvenstveno pravo namirenja ili pravo namirenja istog ranga kao i tražilac izvršenja, licima koja imaju upisano ili zakonsko pravo preče kupovine i nadležnom organu Poreske uprave.

								                          SUDIJA

										Lila Mioković
 




POUKA O PRAVNOM LIJEK: Protiv ovog zaključka nije dozvoljen pravni lijek. 




